rejauldu/bengali-wikipedia huggingface dataset:
ওস্তাদ ফুলঝুরি খান (জন্মনামঃ ইয়ার রসুল খান, ১৯২০ - ৫ মে, ১৯৮২) ছিলেন একজন বাঙালি যন্ত্রসঙ্গীত ও উচ্চাঙ্গ সঙ্গীতশিল্পী। তিনি একজন দক্ষ তবলা ও এসরাজ বাদক। যন্ত্রসঙ্গীত ও উচ্চাঙ্গ সঙ্গীতে অবদানের জন্য তিনি ১৯৭৯ সালে বাংলাদেশ সরকার কর্তৃক প্রদত্ত সর্বোচ্চ বেসামরিক সম্মান স্বাধীনতা পুরস্কার লাভ করেন।  প্রাথমিক জীবন ফুলঝুরি খান ১৯২০ সালে তদানীন্তন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) ব্রাহ্মণবাড়ীয়া জেলার নবীনগর উপজেলার বিটঘর গ্রামে জন্মগ্রহণ করেন। তার প্রকৃত নাম ইয়ার রসুল খান। তার পিতা লতিফ রসুল খান এবং মাতা কমলা-উন-নেসা ছিলেন ফকির আফতাবউদ্দিন খাঁর কন্যা। তার মাতামহ আফতাবউদ্দিনের ছোট দুই ভাই প্রখ্যাত সঙ্গীতজ্ঞ ওস্তাদ আলাউদ্দিন খাঁ ও আয়েত আলী খাঁ। ফুলঝুরির ছোট ভাই ইয়াসিন খান একজন সেতার বাদক ছিলেন।  ফুলঝুরির তবলায় হাতেখড়ি হয় তার মাতামহ আফতাবউদ্দিন খাঁর নিকট। পরে আয়েত আলীর নিকট কিছুদিন তালিম গ্রহণ করার পর তিনি মাইহার রাজ্যে চলে যান এবং সেখানে মাতামহের ছোট ভাই ও সেখানকার রাজসভার সঙ্গীতজ্ঞ আলাউদ্দিন খাঁর নিকট তবলার তালিম নিতে। আলাউদ্দিন খাঁর নিকট তিনি আটবছর তবলার তালিম নেন। মাইহার রাজসভায় তার গুরু আলাউদ্দিন খাঁর সরোদ বাজানোর সাথে তার তবলা বাদন শুনে মুগ্ধ হয়ে মাইহারের রাজা তাকে 'ফুলঝুরি' উপাধি দেন। সেই থেকে তার নাম হয়ে যায় ফুলঝুরি খান।  কর্মজীবন ফুলঝুরি তবলা ও এসরাজ বাদনে দক্ষতা অর্জন করেন। পাশাপাশি তিনি তারসানাই, সেতার ও পাখোয়াজ বাজানোতেও পারদর্শী ছিলেন। তিনি আলাউদ্দিন খাঁ গঠিত 'মাইহার স্ট্রিং ব্যান্ড' দলের সদস্য ছিলেন। খ্যাতনামা নৃত্যশিল্পী উদয় শঙ্করের নাচের দলের সঙ্গীতশিল্পী হিসেবে বিভিন্ন দেশে ভ্রমণ করেন। তিনি কিছুদিন রবীন্দ্রনাথ ঠাকুরের শান্তিনিকেতনে যন্ত্রসঙ্গীতের শিক্ষক ছিলেন। চিত্রাঙ্গদা নৃত্যনাট্যে তার এসরাজ বাজানো শুনে রবীন্দ্রনাথ মুগ্ধ হন।  ফুলঝুরি পরে শিলং চলে যান এবং সেখানে একটি সঙ্গীত বিদ্যালয় স্থাপন করে শিষ্যদের সঙ্গীত শিক্ষা দেন। তিনি ১৯৫১ সালে ঢাকায় আসেন এবং ঢাকা বেতারকেন্দ্রে নিজস্ব শিল্পী হিসেবে যোগ দেন। তিনি ১৯৭৫ সাল পর্যন্ত বেতারে তারসানাই বাজাতেন। তিনি কয়েকটি চলচ্চিত্রের সঙ্গীতের জন্য এসরাজ বাজান। তাদের মধ্যে উল্লেখযোগ্য চলচ্চিত্রসমূহ হল মুখ ও মুখোশ (১৯৫৬), আকাশ আর মাটি (১৯৫৯), রাজধানীর বুকে (১৯৬০), নতুন সুর (১৯৬২), সূর্য স্নান (১৯৬২), ও সূর্যগ্রহণ (১৯৭৬)।  ব্যক্তিগত জীবন তার পাঁচ পুত্রের মধ্যে মোঃ ইউনুস খান সরোদ বাদক, মোঃ জাফর খান সেতার বাদক, মোঃ ইউসুফ খান সরোদ বাদক, মোঃ ইলিয়াস খান তবলা বাদক, এবং মোঃ খায়রুল ইসলাম খান তবলা বাদক।  মৃত্যু ফুলঝুরি খান ১৯৮২ সালে ঢাকায় মৃত্যুবরণ করেন।   পুরস্কার ও সম্মননা  শিল্পচর্চায় অসাধারণ অবদানের জন্য ১৯৭৯ সালে তাকে দেশের সর্বোচ্চ বেসামরিক পুরস্কার স্বাধীনতা পুরস্কার প্রদান করা হয়। এছাড়াও তিনি সঙ্গীতে অবদানের জন্য ১৯৭৭ সালে বাংলাদেশ শিল্পকলা একাডেমি পুরস্কার পেয়েছেন।   আরও দেখুন   সংস্কৃতিতে স্বাধীনতা পুরস্কার বিজয়ীদের তালিকা।   তথ্যসূত্র    বহিঃসংযোগ   বাংলাপিডিয়ায় খান, ওস্তাদ ফুলঝুরি খান  বিষয়শ্রেণী:১৯২০-এ জন্ম বিষয়শ্রেণী:১৯৮২-এ মৃত্যু বিষয়শ্রেণী:বাঙালি সঙ্গীতজ্ঞ বিষয়শ্রেণী:বাঙালি যন্ত্র সঙ্গীতশিল্পী বিষয়শ্রেণী:বাঙালি উচ্চাঙ্গ সঙ্গীতশিল্পী বিষয়শ্রেণী:বাঙালি মুসলিম বিষয়শ্রেণী:ব্রাহ্মণবাড়িয়া জেলার সঙ্গীতজ্ঞ বিষয়শ্রেণী:সংস্কৃতিতে স্বাধীনতা পুরস্কার বিজয়ী বিষয়শ্রেণী:বাংলাদেশী গায়ক বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:২০শ শতাব্দীর বাংলাদেশী সঙ্গীতশিল্পী বিষয়শ্রেণী:স্বাধীনতা পুরস্কার বিজয়ী বিষয়শ্রেণী:ব্রাহ্মণবাড়িয়া জেলার ব্যক্তি
alt=Mahesh Chandra established Rammala Library after his mother's name in 1912 and Ishwar Pathsala in memory of his father in 1914.|থাম্ব| ঈশ্বর পাঠশালা ১৯১৪ সালের। ঈশ্বর পাঠশালা বাংলাদেশের কুমিল্লা মহানগরীর রামমালায় অবস্থিত একটি প্রাচীন মাধ্যমিক বিদ্যালয়। ১৯১৪ সালে লোকহিতৈষী মহেশচন্দ্র ভট্টাচার্য বিদ্যালয়টি প্রতিষ্ঠা করেন। বিদ্যালয়টি কুমিল্লা শিক্ষাবোর্ডের অধিভুক্ত শিক্ষাপ্রতিষ্ঠান।alt=Mahesh Chandra established Rammala Library after his mother's name in 1912|থাম্ব| রামমালা গ্রন্থাগার ১৯১২ সালের মহেশচন্দ্র তার মাতার স্মৃতি রক্ষার্থে ১৯১২ সালে রামমালা গ্রন্থাগার ও পিতার স্মৃতি রক্ষার্থে ১৯১৪ সালে ঈশ্বর পাঠশালা প্রতিষ্ঠা করেন।    উল্লেখযোগ্য শিক্ষার্থীরা    অম্লান দত্ত, প্রখ্যাত অর্থনীতিবিদ  অজয় ভট্টাচার্য, কবি, গীতিকার, নাট্যকার ও চিত্রপরিচালক।  উমেশচন্দ্র চক্রবর্তী, চিকিৎসক, কলকাতা মেডিকেল কলেজ ও হাসপাতাল  প্রভাতচন্দ্র চক্রবর্তী, ব্রিটিশ বিরোধী বিপ্লবী  আবদুল খালেক, পূর্ববঙ্গের আইনসভা সদস্য  অনিল সরকার, ভারতীয় রাজনীতিবিদ   তথ্যসূত্র   বিষয়শ্রেণী:কুমিল্লা জেলার বিদ্যালয়
লায়লা হাসান (জন্মঃ ১৯৪৬) একজন বাংলাদেশি কোরিওগ্রাফার, নৃত্যশিল্পী এবং অভিনেত্রী। বাংলাদেশ সরকার শিল্পক্ষেত্রে তার অবদানের কথা চিন্তা করে তাকে একুশে পদকে ভূষিত হন।   শৈশব ও শিক্ষা  হাসান ১৯৪৬ সালে ঢাকা বিক্রমপুরে  (মুন্সিগঞ্জে)জন্মগ্রহণ করেন। তিনি ঢাকা বিশ্ববিদ্যালয় থেকে ১৯৭০ সালে দর্শনে এমএ করেন।   কর্মজীবন  হাসান প্রখ্যাত নৃত্যশিল্পী মণিবর্ধন মহাশয়, অজিত সান্যাল, বাবু রাম সিংহ, জিএ মান্নান এবং বাফার শমর ভট্টাচার্য্য প্রমুখের কাছে শিক্ষাগ্রহণ করেন। তিনি ১৯৮০-৮৫ কালপর্বে বাংলাদেশ টেলিভিশনে সম্প্রচারিত টেলিভিশন অনুষ্ঠান "রুমঝুম" এর উপস্থাপিকা ছিলেন। ঐ অনুষ্ঠান থেকেই বর্তমানের জনপ্রিয় তারকা ঈশিতা, তারিন, শ্রাবন্তী, রিয়া এবং রিচি উঠে আসে।  হাসান থিয়েটার, টেলিভিশন নাটক, চলচ্চিত্রে অভিনয় করেছেন। কঙ্কাবতীর ঘাটে, রক্তকরবী, ছুটি, মায়ার খেলা, রাজা রাণী, তাসের দেশ, স্বর্গ হতে বিদায়, শ্যামল মাটির ধরাতলে, নীল দর্পন, দত্ত, কেরানির জীবন, টেমিং অব দ্য শ্রু এবং নকশী কাথার মাঠ ইত্যাদি বিষয়ে তিনি অনুষ্ঠান করেছেন। তার টিভি নাটকগুলো হল মন পবনের নাও, কাজল রেখা, ভেলুয়া সুন্দরী, মহুয়া, রাণী ভবানীর পথ, রত্নদ্বীপ, পাশাপাশি এবং আশ্চর্য এক রাতের গল্প। তার অভিনীত চলচ্চিত্রগুলো হল ঘরে বাইরে, এইতো প্রেম, ডনগিরি ইত্যাদি।  তিনি নৃত্যসংঘ "নটরাজ" প্রতিষ্ঠা করেন ১৯৯০ সালে। ১৯৯৬ সালে নটরাজ থিয়েটার এবং নাঈম হাসান সুয়জার সাথে মঞ্চনাটক করতে শুরু করে। লায়লা হাসান নটরাজের সভাপতি এবং সুজা সাধারণ সম্পাদক হিসেবে কাজ করেন। লায়লা বাংলা একাডেমি এবং ওয়েস্ট বেঙ্গল ডান্স ফেডারেশনের আজীবন সদস্য। তিনি এশিয়াটিক সোসাইটির সদস্য এবং বাংলাদেশ নৃত্য শিল্পী সংঘের সভাপতি।  তিনি নৃত্যবিষয়ক হৃদয়ে বাজে নূপুর (১৯৯৬) এবং চারুকলা বিষয়ে মোহনরূপে গ্রন্থ রচনা করেন।   ব্যক্তিজীবন  লায়লা হাসান হাসান ইমামের সাথে বিবাহ বন্ধনে আবদ্ধ হন। হাসানের মোট ছয় ভাইবোন রয়েছে। অভিনেত্রী ডেইজি আহমেদ তার এক বোন।   পুরস্কার   বাচসাস পুরস্কার (২০০১)  কাজী মাহবুব উল্লাহ বেগম জেবুন্নেচ্ছা ট্রাস্ট পুরস্কার (২০০১)  একুশে পদক (২০১০)   আরো দেখুন    একুশে পদক  একুশে পদক পুরস্কার (২০১০–১৯)   তথ্যসূত্র   বিষয়শ্রেণী:১৯৪৬-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী নারী নৃত্যশিল্পী বিষয়শ্রেণী:শিল্পকলায় একুশে পদক বিজয়ী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী টেলিভিশন অভিনেত্রী বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:বাংলাদেশী মঞ্চ অভিনেত্রী বিষয়শ্রেণী:বাংলা একাডেমির সম্মানিত ফেলো বিষয়শ্রেণী:বাংলাদেশী নৃত্যশিল্পী বিষয়শ্রেণী:একুশে পদক বিজয়ী বিষয়শ্রেণী:বাংলাদেশী নৃত্য পরিচালক বিষয়শ্রেণী:বাংলাদেশী নারী নৃত্য পরিচালক
গিদারী ইউনিয়ন বাংলাদেশের রংপুর বিভাগের গাইবান্ধা জেলার গাইবান্ধা সদর উপজেলার অন্তর্গত একটি ইউনিয়ন পরিষদ। এটি ৬১.৬৪ কিমি২ (২৩.৮০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৯,০৪৩ জন। ইউনিয়নটিতে মোট গ্রামের সংখ্যা ৭টি ও মৌজার সংখ্যা ৭টি।  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:গাইবান্ধা সদর উপজেলার ইউনিয়ন
শেখ সাইফুজ্জামান হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। তিনি ২০১১ সাল থেকে ২০২১ সাল পর্যন্ত পশ্চিমবঙ্গ বিধানসভায় বেলডাঙা বিধানসভা কেন্দ্রের বিধায়ক হিসেবে দায়িত্ব পালন করেছেন।List of Winners in West Bengal 2011List of Winners in West Bengal 2016  তথ্যসূত্র  বিষয়শ্রেণী:মুর্শিদাবাদ জেলার ব্যক্তি বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১
ভিতালি ল্যাজারেভিচ গিঞ্জবার্গ (; ৪ অক্টোবর ১৯১৬ – ৮ নভেম্বর ২০০৯)একজন সোভিয়েত এবং রাশিয়ান তাত্ত্বিক পদার্থবিজ্ঞানী এবং জ্যোতিঃপদার্থবিজ্ঞানী। গিঞ্জবার্গ সোভিয়েত হাইড্রোজেন বোমার অন্যতম জনক। ২০০৩ সালে তিনি যৌথভাবে পদার্থবিজ্ঞানে নোবেল পুরস্কার লাভ করেন।   জীবনী গিঞ্জবার্গ ১৯১৬ সালের ৪ অক্টোবর জন্মগ্রহণ করেন। তিনি ১৯৩৮ সালে মস্কো স্টেট ইউনিভার্সিটির পদার্থবিজ্ঞান ফ্যাকাল্টি থেকে গ্র্যাজুয়েট হন।  পুরস্কার ও সম্মাননা  তথ্যসূত্র  বিষয়শ্রেণী:১৯১৬-এ জন্ম বিষয়শ্রেণী:২০০৯-এ মৃত্যু বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:সোভিয়েত ইউনিয়নের কমিউনিস্ট পার্টির সদস্য বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:রয়েল সোসাইটির বিদেশি সদস্য বিষয়শ্রেণী:ইহুদি নাস্তিক বিষয়শ্রেণী:ইহুদি বিজ্ঞানী বিষয়শ্রেণী:লেনিন পুরস্কার বিজয়ী বিষয়শ্রেণী:রুশ ইহুদি বিষয়শ্রেণী:রুশ নোবেল বিজয়ী বিষয়শ্রেণী:সোভিয়েত পদার্থবিজ্ঞানী বিষয়শ্রেণী:স্তালিন পুরস্কার বিজয়ী বিষয়শ্রেণী:তাত্ত্বিক পদার্থবিজ্ঞানী বিষয়শ্রেণী:পদার্থবিজ্ঞানে ওল্ফ পুরস্কার বিজয়ী
জুলাই শহীদ স্মৃতি ফাউন্ডেশন হলো ছাত্র–জনতার অভ্যুত্থানের সময় জুলাই গণহত্যায় শহীদ হওয়া ব্যক্তিদের স্মরণে প্রতিষ্ঠিত সংস্থা। ২০২৪ সালের ১০ সেপ্টেম্বর সমাজসেবা অধিদফতর সংস্থাটির কার্যকরী পরিষদের অনুমোদন দেয়। সংস্থাটির লক্ষ্য হলো জুলাই গণহত্যায় শহিদ ও আহতদের পরিবারকে অবিলম্বে স্বাস্থ্যসেবা, আর্থিক সহায়তা এবং দীর্ঘমেয়াদী সহায়তা প্রদান করা।   ইতিহাস  জুলাই গণহত্যায় শহিদদের স্মৃতি ধরে রাখতে দায়িত্ব নেওয়ার পরপরই একটি স্মৃতি ফাউন্ডেশন গঠন করার উদ্যোগ নেয় মুহাম্মদ ইউনূসের অন্তর্বর্তীকালীন সরকার। ২০২৪ সালের ১০ সেপ্টেম্বর মুহাম্মদ ইউনুসকে সভাপতি ও ২০২৪-এ বাংলাদেশে কোটা সংস্কার আন্দোলনে শহিদ মীর মাহফুজুর রহমান মুগ্ধের যমজ ভাই মীর মাহবুবুর রহমান (স্নিগ্ধ)-কে সাধারণ সম্পাদক করে সংস্থাটির ৭ সদস্যের কার্যনির্বাহী পরিষদ গঠন করা হয়। পরবর্তীতে ২১শে অক্টোবর ফাউন্ডেশনের দ্বিতীয় সভায় বৈষম্যবিরোধী ছাত্র আন্দোলনের অন্যতম সমন্বয়ক সারজিস আলমকে সাধারণ সম্পাদক করা হয়। আর এত দিন সাধারণ সম্পাদকের দায়িত্ব পালন করে আসা মীর মাহবুবুর রহমান স্নিগ্ধকে প্রধান নির্বাহী কর্মকর্তা হিসেবে নিয়োগ দেওয়া হয়। ২০২৫ সালের ২২ জানুয়ারি সংস্থার সাধারণ সম্পাদক সারজিস আলম তার পদ থেকে পদত্যাগ করেন।   আরও দেখুন    জুলাই গণঅভ্যুত্থান স্মৃতি জাদুঘর   তথ্যসূত্র   বিষয়শ্রেণী:ছাত্র-জনতার অভ্যুত্থানের স্মৃতিস্তম্ভ ও স্মারক বিষয়শ্রেণী:২০২৪-এ বাংলাদেশে প্রতিষ্ঠিত
বিওরা () ভারতের মধ্য প্রদেশ রাজ্যের রাজগড় জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪১৫ মিটার (১৩৬১ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে বিওরা শহরের জনসংখ্যা হল ৩৭,৮১৬ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৫%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে বিওরা এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
চাওয়া থেকে পাওয়া হল এম এম সরকার পরিচালিত ১৯৯৬ সালের বাংলাদেশী প্রণয়ধর্মী চলচ্চিত্র। ছবিটির কাহিনি, চিত্রনাট্য ও সংলাপ রচনা করেছেন মোহাম্মদ রফিকউজ্জামান। এতে শ্রেষ্ঠাংশে অভিনয় করেন সালমান শাহ ও শাবনূর। অন্যান্য পার্শ্ব চরিত্রে অভিনয় করেছেন ডলি জহুর, প্রবীর মিত্র, আহমেদ শরীফ। এটি সালমান শাহের মৃত্যুর পর মুক্তি পায়।  কুশীলব  সালমান শাহ - সাগর  শাবনূর - শবনম  ডলি জহুর  প্রবীর মিত্র  আহমেদ শরীফ  আনোয়ার হোসেন  দিলদার  ব্ল্যাক আনোয়ার  কাবিলা  ডন  সঙ্গীত চাওয়া থেকে পাওয়া চলচ্চিত্রের সঙ্গীত পরিচালনা করেছেন আহমেদ ইমতিয়াজ বুলবুল। গানের কথা লিখেছেন বুলবুল ও আহমদ জামান চৌধুরী। ছবিটিতে আটটি গান রয়েছে, গানগুলোতে কণ্ঠ দিয়েছেন কনক চাঁপা, খালিদ হাসান মিলু, শাকিলা জাফর, ও আগুন।  তথ্যসূত্র  বহিঃসংযোগ       বিষয়শ্রেণী:১৯৯৬-এর চলচ্চিত্র বিষয়শ্রেণী:১৯৯০-এর দশকের প্রণয়ধর্মী চলচ্চিত্র বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী প্রণয়ধর্মী চলচ্চিত্র
খানপুর তেহসিল () একটি তেহসিল এবং পাকিস্তানের খাইবার পাখতুনখোয়া প্রদেশের হরিপুর জেলার ৪৪ টি ইউনিয়ন পরিষদের মধ্যে একটি। খানপুর বাঁধটি খানপুর শহরের নিকটে অবস্থিত।Tehsils & Unions in the District of Haripur এটি হরিপুর জেলা রাজধানীর দক্ষিণে অবস্থিত।Location of Khanpur - Falling Rain  তথ্যসূত্র  বিষয়শ্রেণী:হরিপুর জেলার ইউনিয়ন পরিষদ বিষয়শ্রেণী:খাইবার পাখতুনখোয়ার শহর
এই টেমপ্লেটটি খালি নয়, এটি নিচে ডান কোণায় দুটি আইকন তৈরি করে। দেখতে পাচ্ছেন?   ব্যবহার  এই টেমপ্লেটটি প্রযোজ্য ক্ষেত্রে প্রশাসনিক পাতাগুলোতে (নিবন্ধে নয়) ব্যবহার করা যেতে পারে। This usually means pages in the "Wikipedia:" and "Help:" namespaces, but sometime also exist on user pages.  This template produces 2 icons on the bottom-right corner. Clicking the rightmost one takes you to the top of the page while clicking on the left one takes you to the bottom of the page. To use this template just put the following anywhere on the page: {{Skip to top and bottom}}   উদাহরণ  {{Skip to top and bottom}} shall produce what you see in the bottom-right corner.  Registered users can hide the icons by placing this in : #skip-to-top-button, #skip-to-bottom-button {display: none;}   আরো দেখুন   টেমপ্লেট:Top of page  টেমপ্লেট:Skip to bottom  টেমপ্লেট:Skip to talk  টেমপ্লেট:অনুচ্ছেদে চলুন  টেমপ্লেট:Back to contents  টেমপ্লেট:Skip to top and bottom
শশি রাওয়াল () হলেন একজন নেপালি পপ সঙ্গীতশিল্পী । তিনি তার প্রথম অ্যালবাম এনট্র্যান্স-এর চাহান সকিয়ো বাহান সকিয়ো নামক গানের জন্য সমধিক জনপ্রিয়তা পেয়েছেন। গানটি রচনা ও সুরারোপ করেছিলেন কালি প্রসাদ বাসকোটা এবং অ্যালবামটি ২০০৭ সালে মুক্তি পেয়েছিল। ২০১১ সালে সাথি অ্যালবামে তিনি তিম্রো হাত সমাই  নামে আরেকটি গান প্রকাশ করেছিলেন, সেটিও ব্যাপক জনপ্রিয়তা পেয়েছিল। তিনি নিজেই এই গানটি রচনা এবং সুরারোপ করেছিলেন। তারপরে তিনি তালি বাজাই দেউ অ্যালবামের তালি বাজাই দেউ গানটি প্রকাশ করেছিলেন। তিনি এই অ্যালবামটি তার মাকে উপহারস্বরূও উৎসর্গ করেছিলেন।   তিনি ২০১৬ সালে রেডিও নেপালের স্টুডিওতে ৩৬৫ জন শিল্পীর যৌথ পরিবেশিত গান মেলাঙ্কলির সাথেও জড়িত ছিলেন। গানটি রচনা, সুরারোপ ও নির্মাণ করেছিলেন পরিবেশবাদী নিপেশ ঢাকা। একই সাথে একই গানে একাধিক কন্ঠশিল্পীর অংশগ্রহণের জন্য গানটি  গিনেস বিশ্ব রেকর্ডে নথিভুক্ত হয়েছে।   পুরস্কার ও সম্মাননা    পুরস্কার  বছর প্রাপক বিভাগফলাফল২০০৫ জুনিয়র ডিপ্লোমা ইন ভোকাল  কালানিধি ইন্দিরা সঙ্গীত মহাবিদ্যালয় থেকে ধ্রুপদী সঙ্গীতে স্বর্ণপদক    চিত্র-পুরস্কার  বছরসঙ্গীতের শিরোনাম বিভাগফলাফল ২০০৮চাহান সকিয়ো বাহান সকিয়ো সেরা পপ নারীকণ্ঠ পরিবেশনা    কালিকা এফএম পুরস্কার  বছরসঙ্গীতের শিরোনাম বিভাগফলাফল ২০০৮চাহান সকিয়ো বাহান সকিয়ো সেরা পপ নারীকণ্ঠ পরিবেশনা ২০১১তিম্রো হাত সমাই সেরা পপ গীতিকার    তথ্যসূত্র    বহিঃসংযোগ   নিজস্ব ওয়েবসাইট   টুইটারে শশি রাওয়াল  ফেসবুকে শশি রাওয়াল  বিষয়শ্রেণী:নেপালি ভাষার সঙ্গীতশিল্পী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:নেপালি নারী মডেল বিষয়শ্রেণী:কাঠমান্ডু জেলার ব্যক্তি বিষয়শ্রেণী:জীবিত ব্যক্তি বিষয়শ্রেণী:নেপালি গায়িকা বিষয়শ্রেণী:নেপালি সঙ্গীতশিল্পী বিষয়শ্রেণী:২১শ শতাব্দীর নেপালি গায়িকা বিষয়শ্রেণী:কাঠমান্ডুর সঙ্গীতজ্ঞ
thumb|(১৯৭০-এর দশকের শেষের দিকে) পাকিস্তানের ইসলামাবাদে একজন মহিলাকে প্ররোচিত করাভ অপরেধে একজনকে বেত্রাঘাত করা হচ্ছে। হুদুদ অধ্যাদেশ (উর্দু ; এছাড়াও রোমান হরফে Hadood, Hadud, Hudud লেখা হয়; একবচন রূপ হাদ) এমন আইন যা ১৯৭৯ সালে পাকিস্তানের তৎকালীন সামরিক শাসক জিয়া-উল-হকের "শরিয়াকরণ" বা "ইসলামিকরণ" প্রক্রিয়ার অংশ হিসাবে প্রণীত হয়েছিল। এতে ব্রিটিশ আমলের পাকিস্তান দণ্ডবিধির কিছু অংশ, যেমন ব্যভিচার ও বিবাহবহির্ভূত যৌনতার নতুন ফৌজদারি অপরাধ যুক্ত করা, এবং বেত্রাঘাত, অঙ্গচ্ছেদ প্রস্তর নিক্ষেপে হত্যার নতুন শাস্তি যোগ করার মধ্য দিয়ে প্রতিস্থাপন করা হয়েছিল। বিভিন্ন বিতর্ক ও সমালোচনার পরে ২০০৬ সালে মহিলা সুরক্ষা বিল দ্বারা ব্যাপকভাবে এই আইনের সংশোধন করা হয়েছিল।  হুদুদ আইনের উদ্দেশ্য ছিল জিনা (বিবাহবহির্ভূত যৌনাচার),The Offence of Zina (Enforcement Of Hudood) Ordinance, 1979 : English text of the law কাযফ (যিনার মিথ্যা অভিযোগ), চুরি, এবং অ্যালকোহল সেবন। এর জন্য কুরআন ও সুন্নাহতে উল্লিখিত শাস্তি কার্যকর করার মাধ্যমে শরিয়া আইন বাস্তবায়ন বা পাকিস্তানি আইনকে "ইসলামের আদেশের সাথে সামঞ্জস্যপূর্ণ" আনার উদ্দেশ্যে।)। সিস্টেম দুটি ধরণের অপরাধের জন্য প্রদান করেছিল - হাদ এবং তাজির - তাদের সাথে যেতে বিভিন্ন শাস্তি সহ। হাদ অপরাধের (নির্দিষ্ট শাস্তি) তাজিরের (বিবেচনামূলক শাস্তি) চেয়ে উচ্চতর প্রমাণের প্রয়োজন এবং তাদের শাস্তি আরও কঠোর।  আইনের জিনা বিধানগুলি বিশেষভাবে বিতর্কিত ছিল  এবং সমালোচকরা অভিযোগ করেন যে "শত শত ঘটনা যেখানে একজন মহিলাকে ধর্ষণ করা হয়েছে, এমনকি গণধর্ষণ করা হয়েছে, অবশেষে তাকে যিনার অভিযোগে অভিযুক্ত করা হয়েছে" এবং তাকে কারারুদ্ধ করা হয়েছে। ২০০৬ সালে আইন সংশোধন করা হয়েছিল, এমন নারীদের ক্ষমা করে যারা ধর্ষণ প্রমাণ করতে ব্যর্থ হয়েছিল।  আরো দেখুন  হুদুদ  তথ্যসূত্র  বিষয়শ্রেণী:পাকিস্তানের সংবিধান বিষয়শ্রেণী:পাকিস্তানে নারী অধিকার বিষয়শ্রেণী:১৯৭৯-এ পাকিস্তান বিষয়শ্রেণী:পাকিস্তানের আইন বিষয়শ্রেণী:পাকিস্তানে শরিয়া
১৯৫২ সালে মালদ্বীপে প্রথমবারের মতো রাষ্ট্রপতি নির্বাচন অনুষ্ঠিত হয়। তারা ১৯৫২ সালের মার্চ মাসে একটি গণভোটে একটি নতুন সংবিধানের অনুমোদন অনুসরণ করে যা দেশের শাসন ব্যবস্থাকে রাজতন্ত্র থেকে প্রজাতন্ত্রে পরিবর্তন করেছিল।  ফলাফল মোহাম্মাদ আমিন দিদির জন্য একটি বিজয় ছিল যিনি প্রায় ৯৬% ভোট পেয়েছিলেন।Hassan Amir Islamism and radicalism in the Maldives  Monterey, California. Naval Postgraduate School আমিন দিদি পরবর্তীকালে দেশের প্রথম রাষ্ট্রপতি হন।Maldives News Bulletin, 02-11-2008  Department of Information   তথ্যসূত্র   বিষয়শ্রেণী:১৯৫২-এ এশিয়ায় নির্বাচন বিষয়শ্রেণী:১৯৫২-এ মালদ্বীপ বিষয়শ্রেণী:মালদ্বীপের রাষ্ট্রপতি নির্বাচন
thumb|উপগ্রহ থেকে হিমালয় পর্বতমালার একটি অংশ  'ভঙ্গিল পর্বত' মূলতঃ ভূ-পৃষ্ঠের কোনো অংশে প্রবল পার্শ্ব চাপের ফলে ভু-ভাগে মাঝখানের অংকটি উঁচু হয়ে ওঠে এবং সৃষ্টি হয় ভঙ্গিল পর্বত।    সৃষ্টির কারণ  ভঙ্গিল পর্বত সৃষ্টির কারণ হলো ভূ-ত্বকের শিলারাশিতে প্রবল পার্শ্ব চাপ। তবে এই পার্শ্ব চাপের উদ্ভব ঠিক কীভাবে ঘটেছে সেই সম্পর্কে অবশ্য ভূ-ত্ত্ববিদগণের মধ্যে মতভেদ রয়েছে। এই সম্পর্কিত প্রধান প্রধান ধারণাগুলো হলোঃ  পৃথিবীর অভ্যন্তরস্থঃ শিলাসমূহের তাপ হ্রাসের হারের পার্থক্য - উত্তপ্ত পৃথিবীর শীতলতা লাভের সময় এর শিলাসমূহের গাঠনিক ও ভৌতগুণাবলীর ভিন্নতার কারণে কোনো কোনো শিলা বা স্থান অধিক দ্রুত শীতল হলেও এর পার্শ্ববর্তী শিলা বা স্থানগুলো তখনও উত্তপ্ত অবস্থায় থাকার ফলে তাদের মধ্যে একপ্রকার টানের সৃষ্টি হয়; যার ফলে এধরনের স্থানগুলোতে অসমান ভূমিরূপ সৃষ্টি হয়।  ভাসমান ভূ-ভাগ বিষয়ক মতবাদ - আলফ্রেড ওয়েগনার তার ভাসমান ভূ-ভাগ বিষয়ক ধারনায় এই মতবাদ ব্যক্ত করেন যে, পৃথিবীর প্রধান প্রধান প্লেটগুলো সর্বদা সচল থাকার ফলে যখন সেগুলো পরস্পর সন্নিকটবর্তী হয় তখন তাদের পার্শ্ব-সীমাস্থঃ ভূ-ভাগ প্রবল চাপে উথ্খিত ও অবনত হয়ে ভঙ্গিল পর্বতের সৃষ্টি করে।  ভূ-আন্দোলনের ফলে - ভূ-অভ্যন্তরে বা এর বহিঃভাগে নানাবিধ কারণে ভূ-আলোড়নের সৃষ্টি হয়। কখনো কখনো এসকল প্রবল ভূ-আন্দোলনের ফলে শিলা সমূহে প্রবল চাপ পড়ে, ফলে সেসব স্থানের ভূ-ভাগে উন্নতি-অবনতির দ্বারা ভঙ্গিল পর্বতের সৃষ্টি হয়।  ভূ-অভ্যন্তরে বিভিন্ন ক্রিয়া-প্রতিক্রিয়ার ফলে - ভূ-অভ্যন্তরে বিভিন্ন তেজষ্ক্রিয় পদার্থের উপস্থিতি, পানির প্রবেশ, তাপমাত্রার হ্রাস বা বৃদ্ধি, চাপের হ্রাস বা বৃদ্ধি প্রভৃতি কারণে সাম্যাবস্থার বিপর্যয় ঘটে এবং এর ফলে ভূ-পৃষ্ঠের উর্দ্ধাংশে ভাজের সৃষ্টি হয়।  পাললিক শিলার সঞ্চয়নের ফলে -  নিম্নভূমিতে পাললিক শিলার সঞ্চয়নের ফলে কালক্রমে সেখানে বায়ু-পানির প্রবাহ ও তাপ ও চাপের প্রভাবে ভূমির উন্নতি ও অবনতি ঘটার মাধ্যমে ভঙ্গিল পর্বতের সৃষ্টি হয়।  এছাড়াও পাত সংস্থান তত্ত্ব কে সর্বগ্রাহ্য মনে করা হয় ।   বৈশিষ্ট্য  1.নামকরনের তাতপর্য-পাললিক শিলাস্তরে ভাজ পড়ে উচু হয়ে এই শিলাস্তর সৃষ্টি  বলে একে ভঙ্গিল পর্বত বলে।  2: এটি নীচের দিকে দল বেঁধে গেছে ।  3: সমুদ্র থেকে উৎপত্তি হয় বলে ভঙ্গিল পর্বতে অনেক জীবাশ্ম থাকে।   উদাহরণ  ভারতের হিমালয়, ইউরোপ এর আল্পস, ঊত্তর আমেরিকার রকি, দক্ষিণ আমেরিকার আন্দিজ   বহিঃসংযোগ  ভাসমান ভূ-ভাগ তত্ত্ব  বিষয়শ্রেণী:ভূমিরূপ বিষয়শ্রেণী:পর্বত ভূতত্ত্ব বিষয়শ্রেণী:গাঠনিক ভূতত্ত্ব
রেনাল বৃতি বা রেনাল ক্যালিক্স (ইংরেজিতে s.Renal calyx, p. calyces) হল বৃক্কের এক ধরনের প্রকোষ্ঠ, যার মধ্য দিয়ে মূত্র প্রবাহিত হয়। লঘু বৃতিগুলো (minor calyces) রেনাল পিরামিডের শীর্ষকে ঘিরে রাখে। কিডনিতে গঠিত মূত্র শীর্ষে অবস্থিত একটি রেনাল প্যাপিলার মধ্য দিয়ে লঘু বৃতিতে যায়; দুইটি বা তিনটি লঘু বৃতি মিলিত হয়ে একটি গুরু বৃতি (major calyx) গঠন করে, যেখান থেকে মূত্র রেনাল পেলভিস হয়ে ইউরেটারে প্রবেশ করে।   কাজ    পেসমেকার কোষে সৃষ্ট পেরিস্টালসিস গতি ক্রমান্বয়ে  বৃতিগুলোর প্রাচীরের মসৃণ পেশীতে উদ্ভূত হয়ে মূত্রকে রেনাল পেলভিস এবং ইউরেটারের মধ্য দিয়ে মূত্রাশয় পর্যন্ত চালিত করে। এর সূচনা ঘটে আয়তন বৃদ্ধির কারণে, যা বৃতিগুলোর প্রাচীর প্রসারিত করে। ফলে সেখানে স্নায়ু উদ্দীপনা সৃষ্টি হয়ে পেশীর ছন্দময় সংকোচন এবং প্রসারণের সূচনা ঘটায়, যাকে পেরিস্টালসিস বলে। প্যারাসিম্প্যাথেটিক স্নায়ু পেরিস্টালসিস গতি  বাড়ায়, আর সিম্প্যাথেটিক স্নায়ু এটি কমায়।   ক্লিনিকাল গুরুত্ব  থাম্ব|center|রেনাল বৃতিতে প্রক্ষিপ্ত একটি "স্ট্যাগহর্ন" কিডনির পাথরের উদাহরণ   "স্ট্যাগহর্ন ক্যালকুলাস" হচ্ছে একপ্রকার কিডনির পাথর, যা রেনাল বৃতি পর্যন্ত বিস্তৃত হতে পারে।  একটি রেনাল ডাইভার্টিকুলাম হল রেনাল বৃতির ডাইভার্টিকুলাম।   আরও দেখুন     রেনাল মেডুলা   রেনাল পিরামিড   তথ্যসূত্র   বিষয়শ্রেণী:উৎসবিহীন তথ্যসহ সকল নিবন্ধ বিষয়শ্রেণী:বৃক্কের শারীরস্থান
মোহাম্মদ শাকিল (জন্ম: ৩০ শে সেপ্টেম্বর ১৯৯০) একজন বাংলাদেশী প্রথম শ্রেণির ক্রিকেটার। ২০০৬–২০০৭ পর্যন্ত সক্রিয় ছিলেন। তিনি ঢাকা বিভাগ ক্রিকেট দল, খুলনা বিভাগ এবং বাংলাদেশ জাতীয় অনূর্ধ্ব-১৯ ক্রিকেট দলের হয়ে খেলেছেন। মোহাম্মদ শাকিল ডানহাতি ব্যাটসম্যান এবং ডানহাতি লেগ ব্রেক ব্রেকার । Mohammad Shakil at CricketArchive   তথ্যসূত্র   বিষয়শ্রেণী:খুলনা বিভাগের ক্রিকেটার বিষয়শ্রেণী:ঢাকা বিভাগের ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯০-এ জন্ম
দিবাং নদী সেতু হল দিবাং নদীর ওপারে একটি বিম সেতু, যা বমজির ও মালেক গ্রামকে সংযুক্ত করে এবং ভারতের অরুণাচল প্রদেশের পূর্বাঞ্চলে দামবুক ও রইং-এর মধ্যে সকল-ঋতুতে সংযোগ প্রদান করে। এটি ভারতে জলের উপরে অবস্থিত দ্বিতীয় দীর্ঘতম সেতু এবং ট্রান্স-অরুণাচল হাইওয়ের অন্তর্গত এনএইচ ১৩ এর অংশ হিসাবে ২০১৮ সালে সম্পন্ন হয়েছিল। সেতুটি ৬.২ কিমি দীর্ঘ। কৌশলগতভাবে গুরুত্বপূর্ণ এই সেতুটি ভারতীয় সামরিক বাহিনীকে সীমান্ত এলাকায় পূর্ব বিভাগের (ইস্টার সেক্টর) প্রকৃত নিয়ন্ত্রণ রেখায় দেশবিরোধী কার্যক্রম ও চীনা সামরিক হুমকি মোকাবেলায় সহায়তা করে। সেতুটি ইদু মিশমি ভাষায় তালন এবং পদম জাতি অধ্যুষিত অঞ্চলে সিকং নামে পরিচিত।Largest and longest bridges in India , [www.tentaran.com Tentaran]. তথ্যসূত্র  বিষয়শ্রেণী:অরুণাচল প্রদেশের সেতু বিষয়শ্রেণী:ভারতের সড়ক সেতু
এটি ভারতের ত্রিপুরা রাজ্যের উচ্চ শিক্ষা প্রতিষ্ঠানের একটি তালিকা।   বিশ্ববিদ্যালয়সমূহ   আইসিএফএআই বিশ্ববিদ্যালয়, ত্রিপুরা  মহারাজা বীরবিক্রম বিশ্ববিদ্যালয়  ত্রিপুরা বিশ্ববিদ্যালয়   প্রকৌশল ও পলিটেকনিক ইনস্টিটিউট   ন্যাশনাল ইনস্টিটিউট অফ টেকনোলজি আগরতলা  ধলাই জেলা পলিটেকনিক  গোমতী জেলা পলিটেকনিক  উত্তর ত্রিপুরা জেলা পলিটেকনিক  টিটিএএডিসি পলিটেকনিক ইন্সটিটিউট, খুমুলং  মহিলা পলিটেকনিক  ন্যাশনাল ইনস্টিটিউট অফ ইলেকট্রনিক্স অ্যান্ড ইনফরমেশন টেকনোলজি  টেকনো ইন্ডিয়া ইঞ্জিনিয়ারিং কলেজ, আগরতলা  ত্রিপুরা ইনস্টিটিউট অফ টেকনোলজি  ইন্ডিয়ান ইনস্টিটিউট অফ ইনফরমেশন টেকনোলজি, আগরতলা   মেডিকেল এবং প্যারামেডিক্যাল ইনস্টিটিউট   আগরতলা সরকারি মেডিকেল কলেজ  ত্রিপুরা মেডিকেল কলেজ এবং ডাঃ বি.আর. আম্বেদকর মেমোরিয়াল টিচিং হাসপাতাল  ভেটেরিনারি সায়েন্সেস এবং পশুপালন কলেজ  ত্রিপুরা ইনস্টিটিউট অফ প্যারামেডিক্যাল সায়েন্সেস  ত্রিপুরা কলেজ অফ নার্সিং  ইনস্টিটিউট অফ নার্সিং সায়েন্স   অন্যান্য পেশাদার ডিগ্রি ইনস্টিটিউট   কৃষি কলেজ, ত্রিপুরা  কলেজ অফ ফিশারিজ, ত্রিপুরা  ফার্মাসিউটিক্যাল সায়েন্স অ্যান্ড টেকনোলজির আঞ্চলিক ইনস্টিটিউট  শারীরিক শিক্ষার আঞ্চলিক কলেজ  ত্রিপুরা সরকারি আইন কলেজ  ইনস্টিটিউট অফ অ্যাডভান্স স্টাডিজ ইন এডুকেশন  শিক্ষক শিক্ষা কলেজ, কুমারঘাট  ভবনের ত্রিপুরা কলেজ অফ টিচার এডুকেশন  হলি ক্রস কলেজ অফ টিচার এডুকেশন  শচীন দেব বর্মণ মেমোরিয়াল সরকারি সঙ্গীত কলেজ  গভর্নমেন্ট কলেজ অফ আর্ট অ্যান্ড ক্রাফট, ত্রিপুরা  ত্রিপুরা উপজাতীয় লোকসংগীত কলেজ  ত্রিপুরা স্টেট অ্যাকাডেমি অফ ট্রাইবাল কালচার  ন্যাশনাল ফরেনসিক সায়েন্সেস ইউনিভার্সিটি-ত্রিপুরা ক্যাম্পাস   সাধারণ ডিগ্রি কলেজ   বীর বিক্রম মেমোরিয়াল কলেজ  মহারাজা বীরবিক্রম কলেজ  মহিলা কলেজ, আগরতলা  রামঠাকুর কলেজ  ঈশ্বরচন্দ্র বিদ্যাসাগর কলেজ  কবি নজরুল মহাবিদ্যালয়  দশরথ দেব মেমোরিয়াল কলেজ  নেতাজি সুভাষ মহাবিদ্যালয়  মাইকেল মধুসূদন দত্ত কলেজ  আম্বেদকর কলেজ  অদ্বৈত মল্ল বর্মন স্মৃতি মহাবিদ্যালয়, অমরপুর  স্বামী বিবেকানন্দ মহাবিদ্যালয়  সরকারি ডিগ্রি কলেজ, কমলপুর  সরকারি ডিগ্রি কলেজ, ধর্মনগর সরকারি ডিগ্রি কলেজ, শান্তিরবাজার  সরকারি ডিগ্রি কলেজ, লংথারাই উপত্যকা  সরকারি ডিগ্রি কলেজ, তেলিয়ামুড়া  খুমুলুঙ সরকারি মহাবিদ্যালয়  সরকারি ডিগ্রি কলেজ, কাঞ্চনপুর  সরকারি ডিগ্রি কলেজ, গন্ডাছড়া  রবীন্দ্রনাথ ঠাকুর মহাবিদ্যালয়, বিশালগড়  রামকৃষ্ণ মহাবিদ্যালয়  হলি ক্রস কলেজ  ভবনের ত্রিপুরা কলেজ অফ সায়েন্স অ্যান্ড টেকনোলজি  কেন্দ্রীয় সংস্কৃত বিশ্ববিদ্যালয় - একলব্য ক্যাম্পাস   তথ্যসূত্র    বহিঃসংযোগ  উচ্চ শিক্ষা বিভাগ ত্রিপুরা  ত্রিপুরা বিষয়শ্রেণী:ত্রিপুরার শিক্ষা শিক্ষা